Patrimonio cultural

Patrimonio cultural o herencia cultural ta referi generalmente na algo cu ta persevera y cu ta wordo conserva como un balor cultural.Kulturgut. Den: Duden online januari 2013.  Un bien cultural por tin nificacion arkeologico, historico, literario, artistico o cientifico. E no mester ta mara na materia o obheto, pero su permanencia ta esencial. 

Bou di patrimonio cultural ta distingui: 
 cultura tangibel, manera edificio, monumento, paisahe, material di archivo y biblioteca, buki, obra di arte y artefactonan 
 cultura intangibel, manera folklor, musica y baile, arte di tarima, custumber y ritualnan tradicional, fiesta y festival, tradicion oral, idioma y conocemento
 patrimonio natural, manera flora y fauna, structura geologico, ecosistema y biodiversidad.Ann Marie Sullivan, Cultural Heritage & New Media: A Future for the Past, 15 J. Marshall Rev. Intell. Prop. L. 604 (2016)

E accion delibera di warda patrimonio cultural for di presente pa futuro ta conoci como conservacion o preservacion, cu centronan cultural y museonan di historia y etnografia ta promove. Herencia conserva a bira un anker di e industria turistico mundial, un contribuyente grandi di balor economico pa comunidadnan lokal.

Patrimonio cultural por wordo compronde como e simbolonan di identidad nacional, regional o lokal. E termino ta wordo uza hopi biaha en conexion cu asuntonan relaciona cu proteccion di propiedad intelectual di gruponan indigena. Proteccion legal di propiedad cultural ta consisti di un cantidad di acuerdo internacional y leynan nacional. Organisacionnan internacional cu ta atende cu proteccion di herencia cultural ta Nacionnan Uni, UNESCO y Blue Shield International.

Category:Kultura